arnastofnun/IGC-2024 huggingface dataset:
S-4/2018

Mál þetta, sem þingfest var og dómtekið fimmtudaginn 8. mars sl., er höfðað með ákæru lögreglustjórans í Vestmannaeyjum þann 29. desember 2017 á hendur Ó-kk-þgf A-kk-þgf G-kk-þgf, Ásgerði 3, 310 Borgarnesi,

I.

fyrir fíkniefnalagabrot

með því að hafa síðdegis sunnudaginn 6. ágúst 2017 haft í vörslum sínum í dreifingarskyni samtals 13,54 grömm af kókaíni en efnin fundust í lyfjaglasi í nærbuxum ákærða við leit lögreglu við almennt fíkniefnaeftirlit á Lundanum, Kirkjuvegi 21 í Vestmannaeyjum.

(Mál nr. 319-2017-3225)

Telst þetta varða við 2., sbr., 5. og 6. gr. laga um ávana- og fíkniefni nr. 65/1974 með síðari breytingum og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

II.

fyrir fíkniefnalagabrot

með því að hafa síðdegis sunnudaginn 6. ágúst 2017 haft í vörslum sínum 0, 93 grömm af hassi og 0,55 grömm af maríhúana en efnin fundust buxnavasa ákærða við leit lögreglu við almennt fíkniefnaeftirlit á Lundanum, Kirkjuvegi 21 í Vestmannaeyjum.

(Mál nr. 319-2017-3225)

Telst þetta varða við 2., sbr., 5. og 6. gr. laga um ávana- og fíkniefni nr. 65/1974 með síðari breytingum og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta upptöku á samtals 13,54 grömmum af kókaíni, 0,93 grömmum af hassi og 0,55 grömmum af maríhúana samkvæmt 6. mgr. 5. gr. nefndra laga um ávana- og fíkniefni og 2. mgr. 14. gr. nefndrar reglugerðar um ávana- og fíkniefni og önnur eftirlitsskyld efni.

Ákærði mætti ekki við þingfestingu málsins þrátt fyrir lögmæta birtingu ákæru þann 20. febrúar sl., ásamt fyrirkalli þar sem þess var getið að málið kynni að verða dæmt að ákærða fjarstöddum. Málið var því tekið til dóms samkvæmt 161. gr. laga nr. 88/2008 um meðferð sakamála.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar. Samkvæmt framlögðu sakavottorði hefur sakaferill ákærða ekki áhrif við ákvörðun refsingar í máli þessu.

Refsing ákærða er hæfilega ákveðin fangelsi í 30 daga. Að virtum atvikum máls og að teknu tilliti til sakaferils ákærða þykir rétt að fresta fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum. Með vísan til 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, eru gerð upptæk framangreind fíkniefni líkt og greinir í dómsorði. Engan sakarkostnað leiddi af máli þessu.

S-kk-nf G. G-kk-nf héraðsdómari kveður upp dóm þennan.

D ó m s o r ð :

Ákærði, Ó-kk-nf A-kk-nf G-kk-nf, sæti fangelsi í 30 daga, en fresta skal fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Gerð eru upptæk 13,54 g af kókaíni, 0,93 g af hassi og 0,55 g af marihuana.

S-kk-nf G. G-kk-nf
S-53/2018

Mál þetta, sem þingfest var og dómtekið fimmtudaginn 12. apríl sl., er höfðað með ákæru lögreglustjórans á Suðurlandi þann 26. febrúar sl., á hendur E-kk-þgf M-kk-þgf M-kk-þgf, óstaðsettum í hús í Reykjavík,

fyrir umferðarlagabrot

með því að hafa, síðdegis miðvikudaginn 1. nóvember 2017, ekið bifreiðinni […] sviptur ökurétti og undir áhrifum áfengis (vínandamagn í blóði 0,52‰) um Hörðuvelli á Selfossi.

Teljast brot ákærða varða við 1. mgr. 48. gr. og 1. mgr., sbr. 2. mgr. 45. gr. umferðarlaga nr. 50, 1987, sbr. 1. mgr. 100. gr. nefndra umferðarlaga.

Þess er krafist að ákærði verði dæmdur til refsingar og til að sæta sviptingu ökuréttar samkvæmt 101. og 102. gr. umferðarlaga nr. 50, 1987 með áorðnum breytingum og til greiðslu alls sakarkostnaðar.

Ákærði mætti ekki við þingfestingu málsins þrátt fyrir lögmæta birtingu ákæru þann 14. mars sl., ásamt fyrirkalli þar sem þess var getið að málið kynni að verða dæmt að ákærða fjarstöddum. Málið var því tekið til dóms samkvæmt 161. gr. laga nr. 88/2008 um meðferð sakamála.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar. Samkvæmt framlögðu sakavottorði hefur ákærði fjórum sinnum áður sætt refsingu, þar af tvívegis vegna umferðarlagabrota. Þann 25. mars 2015 var ákærða gerð sekt meðal annars vegna aksturs undir áhrifum fíkniefna. Þá var ákærða þann 5. apríl 2016 gerð sekt vegna aksturs undir áhrifum fíkniefna sem og akstur sviptur ökurétti. Að öðru leyti hefur sakaferill ákærða ekki áhrif við ákvörðun refsingar í máli þessu.

Refsing ákærða er hæfilega ákveðin fangelsi í 30 daga. Með vísan til dómvenju þykja ekki efni til að skilorðsbinda refsinguna. Með vísan til 101. og 102. gr., þó einkum 3. mgr. 101. gr. umferðarlaga nr. 50/1987, með síðari breytingum, ber að svipta ákærða ökurétti ævilangt. Með vísan til 235. gr. laga nr. 88/2008 um meðferð sakamála, með síðari breytingum, ber að dæma ákærða til greiðslu alls sakarkostnaðar, sem nemur samkvæmt yfirliti lögreglu samtals 35.498 kr.

S-kvk-nf I-kvk-nf, löglærður aðstoðarmaður dómara, kveður upp dóm þennan.

D ó m s o r ð :

Ákærði, E-kk-nf M-kk-nf M-kk-nf, sæti fangelsi í 30 daga.

Ákærði er sviptur ökurétti ævilangt.

Ákærði greiði allan sakarkostnað, 35.498 krónur.

S-kvk-nf I-kvk-nf.
S-76/2018

Mál þetta, sem þingfest var og dómtekið fimmtudaginn 17. maí sl., er höfðað með ákæru lögreglustjórans á Suðurlandi þann 23. mars sl., á hendur H-kvk-þgf A-kvk-þgf, til heimilis að Votmúla, Sveitarfélaginu Árborg,

fyrir umferðarlagabrot

með því að hafa, að kvöldi mánudagsins 29. janúar 2018, ekið bifreiðinni […] svipt ökurétti og undir áhrifum áfengis (vínandamagn í blóði 3,04‰) austur Suðurlandsveg á Ölfusárbrú á Selfossi; og án þess að vera með bifreiðina eins langt til hægri og unnt var þannig að nægjanlegt hliðarbil væri milli bifreiðar ákærðu og bifreiðarinnar […] sem kom úr gagnstæðri átt, með þeim afleiðingum að bifreiðarnar rákust saman er þær mættust á veginum.

Teljast brot ákærðu varða við 1. mgr. 14. gr., 1. mgr. 19. gr., 1. mgr., sbr. 3. mgr. 45. gr. og 1. mgr. 48. gr. umferðarlaga nr. 50, 1987, allt sbr. 1. mgr. 100. gr. nefndra umferðarlaga.

Þess er krafist að ákærða verði dæmd til refsingar og til að sæta sviptingu ökuréttar samkvæmt 101. og 102. gr. umferðarlaga nr. 50, 1987 með áorðnum breytingum og til greiðslu alls sakarkostnaðar.

Ákærða mætti ekki við þingfestingu málsins þrátt fyrir lögmæta birtingu ákæru þann 8. maí sl., ásamt fyrirkalli þar sem þess var getið að málið kynni að verða dæmt að ákærðu fjarstaddri. Málið var því tekið til dóms samkvæmt 161. gr. laga nr. 88/2008 um meðferð sakamála.

Um málavexti vísast til ákæruskjals. Sannað er að ákærða hefur gerst sek um þá háttsemi sem henni er gefin að sök í ákæru og þar þykir rétt færð til refsiákvæða. Ákærða hefur með háttsemi sinni unnið sér til refsingar. Samkvæmt framlögðu sakavottorði hefur ákærða tvisvar sinnum áður sætt refsingu. Þann 28. febrúar 2013 var ákærðu gerð sekt vegna ölvunaraksturs, og hún svipt ökurétti tímabundið. Þann 4. október 2016 var ákærðu gerð sekt vegna ölvunaraksturs og hún aftur svipt ökurétti tímabundið.

Refsing ákærðu er hæfilega ákveðin 30 dagar í fangelsi. Með vísan til dómvenju þykja ekki efni til að skilorðsbinda refsinguna. Með vísan til 101. og 102. gr., þó einkum 3. mgr. 101. gr. umferðarlaga nr. 50/1987, með síðari breytingum, ber að svipta ákærðu ökurétti ævilangt. Með vísan til 235. gr. laga nr. 88/2008 um meðferð sakamála, með síðari breytingum, ber að dæma ákærðu til greiðslu alls sakarkostnaðar. Samkvæmt yfirliti lögreglu nemur útlagður kostnaður vegna rannsóknar málsins samtals 104.324 kr., þar af nemur rannsókn vegna ávana- og fíkniefna í þvagi og blóði 39.000 kr., og ritun matsgerðar 6.830 kr. Ákærðu er í máli þessu ekki gefið að sök að hafa ekið undir áhrifum ávana- og fíkniefna og varðar fyrrgreindur kostnaður þannig ekki sakarefni málsins. Að framangreindu virtu verður ákærðu gert að greiða kostnað þann er hlaust af töku blóðsýna og etanólákvörðun, sem nemur samtals 58.494 kr.

S-kvk-nf I-kvk-nf, löglærður aðstoðarmaður dómara, kveður upp dóm þennan.

D ó m s o r ð :

Ákærða, H-kvk-nf A-kvk-nf, sæti fangelsi í 30 daga.

Ákærða er svipt ökurétti ævilangt.

Ákærða greiði sakarkostnað samtals 58.494 krónur.
S-25/2018

I

Mál þetta sem dómtekið var 4. júlí sl., var höfðað með ákæru útgefinni af lögreglustjóranum á Vestfjörðum, 6. júní sl. á hendur S-kk-þgf G-kk-þgf E-kk-þgf, […], Gerplustræti 6c, Mosfellsbæ,

„ fyrir húsbrot, með því að hafa aðfaranótt fimmtudagsins 29. mars 2018, ruðst í heimildarleysi inn á heimili […], […], að […]“ og hafa þannig brotið gegn 231. gr. almennra hegningarlaga nr. 19/1940, með síðari breytingum. Í ákæru er þess krafist að ákærði verði dæmdur til refsingar og greiðslu alls sakarkostnaðar.

II

Ákærði mætti ekki við þingfestingu málsins þrátt fyrir lögmæta birtingu ákæru þann 30. júní sl., ásamt fyrirkalli þar sem þess var getið að málið kynni að verða dæmt að ákærða fjarstöddum. Málið var því tekið til dóms samkvæmt 161. gr. laga nr. 88/2008 um meðferð sakamála.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar.

Refsing ákærða er hæfilega ákveðin fangelsi í 30 daga. Að því virtu að ákærði hefur ekki áður gerst brotlegur með þeim hætti sem áhrif hefur á refsingu í þessu máli, þykir rétt að fresta fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Engan sakarkostnað leiddi af máli þessu.

B-kvk-nf I-kvk-nf héraðsdómari kveður upp dóm þennan.

DÓMSORÐ:

Ákærði, S-kk-nf G-kk-nf E-kk-nf sæti fangelsi í 30 daga, en fresta skal fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

B-kvk-nf I-kvk-nf
S-30/2018

I

Mál þetta, sem dómtekið var miðvikudaginn 3. október 2018 sl., er höfðað með ákæru lögreglustjórans á Vestfjörðum þann 19. júní sl., á hendur „Þ-kk-þgf G-kk-þgf M-kk-þgf, kennitala [...], [...], [...],

fyrir líkamsárás og barnaverndarlagabrot, með því að hafa sunnudaginn 18. mars 2018, í Sundhöllinni á Ísafirði, Austurvegi 9, ráðist að barninu [...], kt. [...], sýnt henni yfirgang og ruddalega framkomu, með því að grípa undir handleggi hennar og kasta henni nauðugri ofan í kaldan pott, sem stendur á bakka sundlaugarinnar, með þeim afleiðingum að hún hlaut mar fyrir framan og neðan við bæði hné, og húðrispu fyrir neðan hægra hné.

Telst þetta varða við 1. mgr. 217. gr. almennra hegningarlaga nr. 19/1940, og 3. mgr. 99. gr. barnaverndarlaga nr. 80/2002.

Þess er krafist að ákærði verði dæmdur til refsingar og greiðslu alls sakarkostnaðar.“

II

Ákærði og skipaður verjandi hans sóttu ekki þing við fyrirtöku málsins og höfðu ekki boðað forföll, þrátt fyrir lögmæta birtingu ákæru þann 28. ágúst sl., ásamt fyrirkalli þar sem þess var getið að málið kynni að verða dæmt að ákærða fjarstöddum. Málið var því tekið til dóms samkvæmt 161. gr. laga nr. 88/2008 um meðferð sakamála.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

III

Samkvæmt framlögðu sakarvottorði hefur ákærði ekki áður sætt refsingu sem hefur áhrif á ákvörðun refsingar í þessu máli. Ákærði er nú sakfelldur fyrir líkamsárás og brot gegn barnaverndarlögum og beindist brot hans að [...] barni að því er virðist af litlu eða engu tilefni. Hins vegar ber og til þess að líta að afleiðingar brotsins virðast ekki hafa verið miklar. Ber því að líta til 1., 2. og 3. tl. 70. gr. almennra hegningarlaga í þessu sambandi. Með vísan til framangreinds þykir refsing ákærða hæfilega ákveðin fangelsi í 30 daga, eftir atvikum þykir rétt að fresta fullnustu refsingar hans og skal hún falla niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga.

Engan sakarkostnað leiddi af máli þessu.

Dóm þennan kveður upp B-kvk-nf I-kvk-nf héraðsdómari

DÓMSORÐ:

Ákærði, Þ-kk-nf G-kk-nf M-kk-nf, sæti fangelsi í 30 daga en fresta skal fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga.

B-kvk-nf I-kvk-nf
S-40/2018

I

Mál þetta, sem þingfest var og dómtekið miðvikudaginn 5. september sl., er höfðað með ákæru lögreglustjórans á Vestfjörðum þann 11. júlí sl., á hendur G-kk-þgf K-kk-þgf B-kk-þgf, kennitala [...], [...], Reykjavík,

„fyrir þjófnað á orkuforða, með því að hafa á tímabilinu frá því í lok árs 2015 og fram til miðvikudagsins 12. júlí 2017, stolið allt að 34.546 kílóvattstundum af rafmagni, að áætluðu verðmæti kr. 270.148, með því að tengja rafstreng hitatúbu hússins, að [...], beint inn á aðalvör neysluveitu hússins og þannig framhjá raforkumæli Orkubús Vestfjarða, og með þeim hætti komist hjá því að orkunotkun hitatúbunnar kæmi fram á raforkumælinum, sem gerði orkusala ókleift að reikningsfæra umrædda orku.

Teljast þetta varða við 1. mgr. 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.“

II

Ákærði mætti við þingfestingu málsins og viðurkenndi að hafa gerst sekur um þá háttsemi sem honum er gefin að sök í ákæru. Með vísan til játningar ákærða og þar sem dómari taldi ekki ástæðu til að draga í efa að játning hans væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

III

Um málavexti vísast til ákæruskjals og gagna málsins. Sannað þykir að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar.

Ákærði er fæddur árið [...] og hefur samkvæmt framlögðu sakavottorði ekki áður sætt refsingu, þá horfir játning ákærða honum til málsbóta. Samkvæmt því og að broti ákærða virtu þykir refsing hans hæfilega ákveðin fangelsi í 30 daga. Eftir atvikum, þykir rétt að fresta fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Engan sakarkostnað leiddi af máli þessu.

Dóm þennan kveður upp B-kvk-nf I-kvk-nf héraðsdómari.

DÓMSORÐ:

Ákærði G-kk-nf K-kk-nf B-kk-nf sæti fangelsi í 30 daga en fresta skal fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1040.

B-kvk-nf I-kvk-nf
S-41/2018

Mál þetta, sem þingfest var og dómtekið miðvikudaginn 3. október 2018, er höfðað með ákæru lögreglustjórans á Vestfjörðum þann 23. ágúst sl., á hendur „P-x-x S-x-x O-x-x, kennitala [...], [...], [...],

fyrir eftirfarandi brot gegn valdstjórninni, framin að kvöldi föstudagsins 1. desember 2017 í fangaklefa á lögreglustöðinni á Ísafirði, Hafnarstræti 1, sem hér greinir:

1. Með því að hafa skallað lögreglumanninn A vinstra megin í höfuð hans, er hann gegndi skyldustarfi sínu.

2. Með því að hafa hótað lögreglumönnunum B, C, D og A lífláti, er þau gegndu skyldustarfi sínu.

Teljast brot þessi varða við 1. mgr. 106. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði mætti ekki við þingfestingu málsins þrátt fyrir lögmæta birtingu ákæru þann 5. september sl., ásamt fyrirkalli þar sem þess var getið að málið kynni að verða dæmt að ákærða fjarstöddum. Málið var því tekið til dóms samkvæmt 161. gr. laga nr. 88/2008 um meðferð sakamála.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar. Við ákvörðun refsingar ber að líta til 77. gr. almennra hegningarlaga nr. 19/1940 en jafnframt til 2. ml. 1. mgr. 106 gr. sömu laga. Er refsing ákærða hæfilega ákveðin fangelsi í 60 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa haldi ákærði almennt skilorð 57. gr. laga nr. 19/1940 með áorðnum breytingum.

Engan sakarkostnað leiddi af máli þessu.

B-kvk-nf I-kvk-nf héraðsdómari kveður upp dóm þennan.

D ó m s o r ð :

Ákærði, P-x-x S-x-x O-x-x, sæti fangelsi í 60 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa haldi ákærði almennt skilorð 57. gr. laga nr. 19/1940 með áorðnum breytingum.

B-kvk-nf I-kvk-nf.
S-44/2018

I

Mál þetta, sem þingfest var og dómtekið miðvikudaginn 3. október sl., er höfðað með ákæru lögreglustjórans á Vestfjörðum þann 17.september sl., á hendur F-kk-þgf S-kk-þgf M-kk-þgf, kennitala [...], [...], [...], fyrir umferðarlagabrot, með því að hafa föstudaginn 27. júlí 2018, ekið bifreiðinni [...], um Reykhóla, nánar tiltekið Reykjabraut, Karlseyrarveg og Hellisbraut, ófær um að stjórna henni örugglega vegna áhrifa ávana- og fíkniefna (í blóðsýni mældist 14 ng/ml af tetrahýdrókannabínól), og sviptur ökurétti, allt þar til lögregla stöðvaði akstur hans við Hellisbraut 11.

Telst þetta varða við 1., sbr. 2. mgr. 45. gr. a og 1. mgr. 48. gr., sbr. 1. mgr. 100 gr. umferðarlaga nr. 50/1987, sbr. síðari breytingar.

Er þess krafist að ákærði verði dæmdur til refsingar, til sviptingar ökurétti skv. 101. og 102. gr. umferðarlaga nr. 50/1987, með síðari breytingum og til greiðslu alls sakarkostnaðar.

II

Ákærði mætti ekki við þingfestingu málsins þrátt fyrir lögmæta birtingu ákæru þann 21. september sl., ásamt fyrirkalli þar sem þess var getið að málið kynni að verða dæmt að ákærða fjarstöddum. Málið var því tekið til dóms samkvæmt 161. gr. laga nr. 88/2008 um meðferð sakamála.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða.

Ákærði hefur með háttsemi sinni unnið sér til refsingar. Samkvæmt framlögðu sakavottorði hefur ákærði, frá því í lok október 2017, í tvígang áður sætt refsingu fyrir brot gegn þeim sömu ákvæðum og nú er sakfellt fyrir. Að því virtu þykir refsing ákærða hæfilega ákveðin fangelsi í 60 daga. Með vísan til dómvenju þykja ekki efni til að skilorðsbinda refsinguna.

Með vísan til 101. og 102. gr., þó einkum 3. mgr. 101. gr. umferðarlaga nr. 50/1987, með síðari breytingum, er ævilöng svipting ökuréttinda ákærða frá 7. desember 2017 ítrekuð.

Með vísan til 235. gr. laga nr. 88/2008 um meðferð sakamála, ber að dæma ákærða til greiðslu alls sakarkostnaðar, sem samkvæmt yfirliti lögreglu nemur samtals 111.171 krónu.

B-kvk-nf I-kvk-nf héraðsdómari kveður upp dóm þennan.

D ó m s o r ð :

Ákærði, F-kk-nf S-kk-nf M-kk-nf, sæti fangelsi í 60 daga.

Ítrekuð er ævilöng svipting ökuréttar ákærða.

Ákærði greiði 111.171 krónu í sakarkostnað.

B-kvk-nf I-kvk-nf
S-48/2017

I

Mál þetta, sem dómtekið var 17. janúar sl., höfðaði lögreglustjórinn á Vestfjörðum með ákæru 27. október 2017 á hendur ákærða „ X, kennitala […], […], […], fyrir líkamsárás, með því að hafa þann 4. ágúst 2017, veist að barnsmóður sinni, A, kennitala […], á heimili þeirra, […] á […], gripið hana hálstaki, og ýtt henni sem varð til þess að hún féll í gólfið, og hlaut hún við árásina fleiðusár á hálsi, til hliðar við barkann vinstra megin, og þreifieymsli á hálsinn.

Telst þetta varða við 1. mgr. 217. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.“

II

Fyrirkall í máli þessu var gefið út 1. nóvember 2017 og birt fyrir ákærða

2. nóvember s.á. Við þingfestingu málsins 15. nóvember 2017 sótti ákærði ekki þing en fyrir hans hönd sótti þing K-kk-nf Ó-kk-nf Á-kk-nf lögmaður og lagði fram umboð ákærða og var lögmaðurinn skipaður verjandi ákærða samkvæmt ósk hans þar um. Var málinu frestað til 6. desember 2017. Ákærði sótti þá ekki þing og var þá gefið út útivistarfyrirkall, sem birt var ákærða þann 7. desember 2017. Hvorki ákærði né verjandi hans mættu til fyrirtöku málsins þann 17. janúar 2018 og var málið þá að kröfu sækjanda dómtekið á grundvelli 1. mgr. 161. gr. laga nr. 88/2008 um meðferð sakamála, sbr. 24. gr. laga nr. 78/2015. Samkvæmt framansögðu og með vísan til 1. mgr. 161. gr., sbr. 1. mgr. 155. gr. laga nr. 88/2008 verður dómur lagður á málið þrátt fyrir útivist ákærða þar sem framlögð gögn þykja nægileg til sakfellingar. Telst sannað að ákærði hafi gerst sekur um það brot sem honum er gefið að sök í ákæru og það þar réttilega heimfært til refsiákvæða.

III

Ákærði er fæddur árið […]. Samkvæmt vottorði sakaskrár hefur hann ekki áður sætt refsingu. Með vísan til þess og að virtu broti ákærða þykir refsing hans hæfilega ákveðin fangelsi í 30 daga en fresta skal fullnustu refsingarinnar og falli hún niður að tveimur árum liðnum frá dómsuppsögu haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955. Ákærði greiði allan sakarkostnað, 134.000 krónur, þóknun skipaðs verjanda K-kk-ef Ó-kk-ef Á-kk-ef lögmanns 107.000 krónur, að meðtöldum virðisaukaskatti auk 27.000 króna vegna annars sakarkostnaðar.

B-kvk-nf I-kvk-nf dómstjóri kveður upp dóminn.

D Ó M S O R Ð:

Ákærði X …., sæti fangelsi í 30 daga en fresta skal fullnustu refsingarinnar og falli hún niður að tveimur árum liðnum frá dómsuppsögu haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði samtals 134.000 krónur í sakarkostnað þar með talin þóknun skipaðs verjanda síns K-kk-ef Ó-kk-ef Á-kk-ef lögmanns 107.000 krónur og 27.000 krónur í annan sakarkostnað.

B-kvk-nf I-kvk-nf
S-51/2017

Mál þetta, sem dómtekið var 17. janúar 2018, er höfðað með ákæru, útgefinni af lögreglustjóranum á Vestfjörðum 13. nóvember 2017, á hendur ákærða V-kk-þgf H-kk-þgf H-kk-þgf, Lambeyri, Tálknafirði, fyrir umferðarlagabrot, með því að hafa mánudaginn 6. nóvember 2017, ekið bifreiðinni […], út af bifreiðastæði við hús nr. […] að […], og í vesturátt, sviptur ökuréttindum, þar til lögregla stöðvaði aksturinn.

Telst þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987, ásamt síðari breytingum.

Þess er krafist að ákærði verði dæmdur til refsingar og greiðslu alls sakarkostnaðar.“

Ákærði sótti ekki þing við þingfestingu málsins þann 17. janúar 2018. Verður málið því dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í […]. Samkvæmt framlögðu sakavottorði var ákærði sviptur ökuréttindum í 12 mánuði frá 6. apríl 2017 vegna brots gegn 45. gr. umfl. Með broti því sem ákærði er nú sakfelldur fyrir hefur hann nú í annað sinn ítrekað verið sakfelldur fyrir akstur sviptur ökuleyfi. Að virtum þessum sakarferli þykir refsing ákærða hæfilega ákveðin 30 daga fangelsi.

Engan sakarkostnað leiddi af máli þessu.

B-kvk-nf I-kvk-nf dómstjóri kveður upp dóminn.

D Ó M S O R Ð:

Ákærði, V-kk-nf H-kk-nf H-kk-nf sæti 30 daga fangelsi.

B-kvk-nf I-kvk-nf